**Z á p i s n i c a**

**zo zasadnutia Obecného zastupiteľstva Obce Štefanov,**

**konaného dňa 15.3.2016**

Prítomní: starosta obce – Rudolf Polák

 poslanci – Marián Andel

 Ing. Ladislav Buček

 Mgr. Dana Burdová

 Jozef Cvečka

 Patrik Černý

 František Chudý

 Marek Okasa

 - ospravedlnení: Vladimír Čech , Lívia Včelková

Zapisovateľka: Jaroslava Čechová

Overovatelia zápisnice: Patrik Černý

 Jozef Cvečka

Program:

1. Otvorenie zasadnutia.
2. Určenie zapisovateľa a overovateľov zápisnice.
3. Schválenie programu zasadnutia obecného zastupiteľstva.
4. Kontrola uznesení.
5. Schválenie VZN o určení dátumu zápisu detí do ZŠ s MŠ Štefanov a dodatku č.1 k VZN č.1/2013 o miestnych daniach a miestnom poplatku za komunálne odpady a drobné stavebné odpady na území obce Štefanov
6. Rozpočet – kabíny na ihrisko.
7. Podanie projektu na telocvičňu a predbežný rozpočet.
8. Rôzne – komisia pre verejný poriadok
* Zdravotné stredisko – rekonštrukcia
* žiadosti
1. Diskusia.
2. Záver.

**K bodu 1**

**Otvorenie.**

Starosta obce Rudolf Polák privítal prítomných poslancov a občanov. Zo zasadnutia sa ospravedlnil poslanec p.Vladimír Čech, p.Lívia Včelková

Starosta skonštatoval, že OZ je uznášania schopné.

**K bodu 2**

**Určenie zapisovateľa a overovateľov zápisnice.**

Za zapisovateľa určil starosta obce p.Jaroslavu Čechovú a za overovateľov zápisnice určil p.Patrika Černého a p.Jozefa Cvečku.

**K bodu 3**

**Schválenie programu zasadnutia obecného zastupiteľstva.**

Starosta prečítal návrh programu zasadnutia obecného zastupiteľstva, za ktorý hlasovalo 7 poslancov.

**K bodu 4**

**Kontrola uznesení.**

Jaroslava Čechová prečítala kontrolu uznesení zo zasadnutia obecného zastupiteľstva zo dňa 16.12.2015 .

**K bodu 5**

**Schválenie VZN o určení dátumu zápisu detí do ZŠ, dodatok VZN č.1/2016 k VZN č.1/2013**

 Na zasadnutí OZ bol prečítaní návrh VZN č.1/2016 O určení miesta a času zápisu dieťaťa na plnenie povinnej školskej dochádzky v ZŠ s MŠ Štefanov.

 Starosta vyzval poslancov či voči prečítanému VZN majú nejakú pripomienku .

 Nakoľko žiaden z poslancov nemal žiadnu pripomienku vyzval poslancov k hlasovaniu.

Hlasovanie:

Za: 7 poslancov Proti: 0 Zdržal sa: 0

Ďalej bol prečítaní dodatok č.1/2016 k VZN č.1/2013 o určení poplatku za stavebný odpad

 Ani k tomu VZN nebola podaná žiadna námietka.

Starosta vyzval poslancov na hlasovanie.

Hlasovanie:

Za: 7 poslancov proti: 0 zdržal sa: 0

Ďalej starosta obce prečítal zápis do Kroniky za rok 2015

 Hlasovanie:

 Za: 7 poslancov proti: 0 zdržal sa:0

**K bodu 6**

**Rozpočet na kabíny a ihrisko.**

 V tomto bode starosta informoval poslancov i občanov o priebehu zhotovenia projektu na výstavbu nových kabín a prácach na ihrisku. Bol vyhotovený predbežný rozpočet na výstavbu kabín a zároveň bola vyhlásená súťaž

 na zhotoviteľa kabín cez Vestník verejného obstarávania.

**K bodu 7**

**Podanie žiadosti na výstavbu telocvične.**

Starosta informoval poslancov a prítomných, že bol podaný projekt na výstavbu telocvične pri ZŠ s MŠ Štefanov na základe výzvy z Ministerstva školstva SR, žiadosť spolu s projektom bolo potrebné predložiť do 4.3.2016 naOkresný úrad odbor školstva do Trnavy. Predpokladané náklady na výstavbu podľa predbežného rozpočtu sú 245.000 € vrátane DPH, z toho 3.298 € na bežné výdavky t.j. na vybavenie telocvične.

**K bodu 8**

**Komisia na ochranu verejného poriadku.**

Na základe dotazov od občanov ohľadom zriadenia komisie na ochranu verejného poriadku starosta oslovil p.poslanca Bučka či by nemal záujem pracovať v tejto komisii. Ten mu odpovedal , že sa vyjadrí na najbližšom zasadnutí OZ. Z občanov by mal záujem o činnosť v komisii p.Lukáš Vlha.

Nakoniec sa dohodlo, že p.Lukáš Vlha oznámi do konca mesiaca marec 2016 mená občanov, ktorí by v tejto komisii pracovali.

Ďalej starosta informoval občanov, že ku koncu mesiaca marec 2016 sa začne s rekonštrukciou Zdravotného strediska. Budú vymenené okná, vodovodné rozvody, plynové rozvody, opraví sa WC.

**Žiadosti:**

Prvou prečítanou žiadosťou, bola žiadosť p.Jozefa Cvečku bytom Štefanov 392

o rozšírenie plochy nájmu o priestory v ktorej bola Pizéria a to v celkovej výmere 42 m2, ďalej v žiadosti žiadal o úpravu výpovednej lehoty

na 18 mesiacov.

Hlasovanie:

Za: 6 poslancov Proti: 0 poslanec Zdržal sa: 1

Ďalšou žiadosťou bola žiadosť p.Andrey Bučekovej spoločnosť F-COM s r.o. Štefanov 254 záujem o prenájom priestorov v kultúrnom dome – priestory

pod javiskom. Tieto priestory by boli využité na podnikateľské účely.

Poslanci vyzvali p.Bučekovú na doplnenie žiadosti – bližšia špecifikácia na aké budú priestory využívané.

Hlasovanie:

Za: 6 poslancov Proti: 0 Zdržal sa: 1

Organizácia Hrachbass Štefanov podala žiadosť na prenájom Kultúrneho domu za účelom usporiadania súťaže vo varení gulášu na deň 4.6.2016

Hlasovanie:

Za: 7 poslancov Proti: 0 Zdržal sa: 0

Ďalšou žiadosťou organizácie Hrachbass Štefanov bola žiadosť o prenájom Kultúrneho domu na dobu od 27.8.2016 do 28.8.2016 za účelom usporiadania Krojovaných hodov.

Hlasovanie:

Za: 7 poslancov Proti: 0 Zdržal sa: 0

Pani Jana Sehnalová podala opätovnú žiadosť o odkúpenia časti pozemku parcela registra C diel 1 vo výmere 46 m2, diel 2 vo výmere 4 m2, diel 4

vo výmere 3m2, diel 8 vo výmere 4 m2 odčlenený geometrickým plánom č.125/2015 . Cena za 1 m2 je 3 €. Podpisom kúpnej zmluvy sa poveruje starosta obce. Poplatky súvisiace s prevodom nehnuteľností a s vkladom na katastri hradí kupujúca. Pozemok je potrebné vysporiadať do 31.5.2016

Hlasovanie:

Za: 7 poslancov Proti: 0 Zdržal sa: 0

**K bodu 11**

**Diskusia.**

 V diskusii vystúpil p.Lukáš Vlha, ktorý informoval o tom , že organizácia RODAN

 chce dňa 23.4.2016 usporiadať čistenie obce pri príležitosti Dňa zeme. O tejto akcii bude uverejnený oznam i v Štefanovinkách.

P.Šalamúnová opäť upozornila na problém s neporiadkom v uličke pri jej rodinnom dome. Poslanci sa dohodli, že do uličky bude umiestnená kamera.

p.Šalamúnová súhlasila, aby kamera bola umiestnená na jej rod.dome.

Ďalej starosta informoval očanov o stavaní máje, ktoré bude 29.4.2016 od 17,00 do 21,00 hod. K občerstveniu bude ciganská pečienka, čapované pivo a kofola. Hudbu zabezpečí Pavol Burda.

Starosta obce sa poďakoval všetkým prítomným za účasť a ukončil zasadnutie obecného zastupiteľstva.

Zapisovateľ:

Jaroslava Čechová .................................................

Overovatelia zápisnice:

Patrik Černý ..................................................

Jozef Cvečka ..................................................

 Rudolf Polák

 starosta obce

 **U Z N E S E N I A**

**zo zasadnutia Obecného zastupiteľstva obce Štefanov,**

**zo dňa 15.3.2016**

**Uznesenie č.50/2016**

Obecné zastupiteľstvo v Štefanove na svojom zasadnutí schválilo VZN č.1/2016

O určení miesta a času zápisu dieťaťa na plnenie povinnej školskej dochádzky

V ZŠ s MŠ Štefanov

**Uznesenie č.51/2016**

Obecné zastupiteľstvo v Štefanove schválilo Dodatok č.1/2016 k VZN č.1/2013

O miestnych daniach a o miestnom poplatku za komunálne odpady a drobné stavebné odpady na území obce Štefanov.

**Uznesenie č.52/2016**

Obecné zastupiteľstvo v Štefanove schválilo zápis do Kroniky obce za rok 2015.

**Uznesenie č.53/2016**

 Obecné zastupiteľstvo v Štefanove schválilo žiadosť p.Jozefa Cvečka bytom Štefanov 392 ktorá sa týkala rozšírenia plochy na prenájom o celkovej výmere

42 m2 a tým sa upraví i výška celkového nájmu za užívanie nebytového priestoru. Ďalej sa v dodatku upraví dĺžka výpovednej lehoty na dobu

18 mesiacov.

**Uznesenie č.54/2016**

Obecné zastupiteľstvo v Štefanove schválili žiadosť p.Bučekovej Andrey ohľadom prenájmu priestorov v Kultúrnom dome – priestory pod javiskom.

Poslanci vyzvali p.Bučekovú na doplnenie žiadosti - bližšia špecifikácia na aké budú priestory využívané.

**Uznesenie č.55/2016**

Obecné zastupiteľstvo v Štefanove schválilo prenájom Kultúrneho domu pre za účelom usporiadania akcie „Súťaž vo varení gulášu“ dňa 4.6.2016

 pre HRACH BASS Štefanov

 **Uznesenie č.56/2016**

 Obecné zastupiteľstvo v Štefanove schválilo prenájom Kultúrneho domu pre za účelom usporiadania akcie „Krojované hody 2016“ v dňoch 27.8.2016 a 28.8.2016 pre HRACH BASS Štefanov

**Uznesenie č.57/2016**

Obecné zastupiteľstvo v Štefanove na svojom zasadnutí schválilo predaj majetku obce zapísaného na LV č.1022 ako parcela registra „C“, druh pozemku – zastavané plochy diel č.1 vo výmere 46 m2, diel č.2 vo výmere 11 m2, diel č.4 vo výmere 3 m2, diel č.8 vo výmere 4 m2 odčlenené geometrickým plánom č.125/2015 zo dňa 10.12.2015 pre p.Janu Sehnalovú, v zmysle zákona o majetku obcí č.138/1991 Zb. v znení neskorších predpisov. Obecné zastupiteľstvo rozhodlo štvorpätinovou väčšinou všetkých poslancov. Kúpna cena za 1 m2 je 3 €. Podpisom kúpnej zmluvy sa poveruje starosta obce. Poplatky súvisiace s prevodom uvedených nehnuteľností a s vkladom na katastri hradí kupujúci. Pozemok je potrebné vysporiadať do 31.5.2016.

**Uznesenie č.58/2016**

 Obecné zastupiteľstvo v Štefanove na svojom zasadnutí zamietlo žiadosť p.Floriána Tomašoviča bytom Štefanov 404 o odkúpenie časti pozemku, a to z dôvodu, že na tento pozemok je uzatvorená platná nájomná zmluva s menovaným na dobu do roku 2023.